Нарэшце, у Нацыянальным мастацкім музеі па 31 студзеня паказваюць калекцыю рускага жанравага жывапісу XIX – першай чвэрці XX стагоддзяў. Як добра вядома, у пасляваенны час дырэктар Музея Алена Аладава, захапляючыся рускай мастацкай школай, стварыла ў Мінску адну з лепшых на савецкай геаграфічнай прасторы калекцый рускага жывапісу і графікі. Даводзіцца шкадаваць, што ў Мінску няма асобнага музея рускага мастацтва. Шэдэўры сусветнага ўзроўню, а ў другой палове ХІХ – першай палове ХХ стагоддзяў “рускае мастацтва (уключаючы сюды і нацыянальныя школы “правінцый імперыі) дыктавала моду ў свеце культуры, -- шэдэўры дзесяцігоддзямі пыляцца ў фондасховішчах. Прыемна, што прыкладна раз на год Нацыянальны мастацкі дастае з запаснікоў і прадстаўляе публіцы чарговую порцыю схаваных скарбаў. У экспазіцыі зараз прадстаўлены работы Віктара Васнецова, Канстанціна і Уладзіміра Макоўскіх, Абрама Архіпава, Кірыла Лемаха, Барыса Кустодзіева.